open-index/open-wikipedia-markdown huggingface dataset:
Candy Group

**Candy Group** (grunnlagt av Eden Fumagalli i 1945) er et privateiet italiensk industriselskap, som i sin helhet kontrolleres av familien Fumagalli.

Candy Group driver primært med *[[hvitevarer]]* og er blant de største produsentene i Europa. Gruppen eier en rekke kjente varemerker, som for eksempel Candy, Hoover, Rosières og Zerowatt med flere. Gruppen eier fabrikker i land som Tsjekkia, Frankrike, Italia, Russland, Spania og Storbritannia med flere. 

Mot slutten av 2007 kjøpte Candy Group opp den 100 år gamle norske komfyrprodusenten Grepa, gjennom sitt oppkjøp av det finskkontrollerte selskapet Helkama Grepa AS. Grepa fortsatte å produsere komfyrer (under merkenavnet *Hoover Grepa*) ved fabrikken i Ørsta til og med juni 2008. Dernest ble fabrikken nedlagt og 60 ansatte mistet jobben.

## Se også
* Grepa

## Eksterne lenker
*
Candy

**Candy** har flere betydninger:

* Candy (film fra 1968) - film fra 1968
* Candy (film fra 2006) - film fra 2006
* Candy Group
Hainault undergrunnsstasjon

**Hainault undergrunnsstasjon** er en stasjon i Londons undergrunnsbane. Den ligger på en gren av Central-linjen kjent som *The Hainault Loop*.

|}

## Eksterne lenker
* Hainault Underground Station Transport for London (Engelsk)
Bruskbarokk

**Bruskbarokk** er en type ornamentikk med vridde, sammenfiltrede og bruskaktige former. Bruskbarokk var en vanlig stil i Nord-Europa på 1600-tallet. I Norge er den mest kjent fra kirkeinteriør. 

Den tidligste varianten av bruskbarokk blir ofte kalt ørebruskstil, fordi deler av ornamentene der minner om brusken i et menneskeøre. De brusk-liknende ornamentene ble senere i barokken erstattet av akantus-blader.

Anders Lauritzen Smiths praktverk i ørebruskstil er prekestolen i Stavanger domkirke fra 1658. Andre eksempler på bruskbarokk er altertavlen og prekestolen i Oslo domkirke fra 1699, altertavlen i Hedrum kirke fra 1664 og Værnesstolen fra 1685.

## Referanser


## Eksterne lenker
*
Abraham Bloemaert

**Abraham Bloemaert** (født 25. desember 1564 i Gorinchem, død 27. januar 1651 i Utrecht) var en nederlandsk maler og grafiker med spesialisering i gravering og kobberstikk, virksom i Utrecht. 

Han tilhørte den nordiske mannerismen fra omkring 1585, men senere tilpasset han seg til mer å passe de nye barokke strømningene. Han malte historiske-, mytologiske-, og bibelske motiver, landskap og andre motiver.

## Liv og virke
Bloemaert var født i Gorinchem som sønn av arkitekt og billedhugger Cornelis Bloemaert, som flyttet med sin familie til Utrecht i 1575, hvor Bloemaert ble opplært av sin far, såvel som Gerrit Splinter (som selv hadde fått undervisning av Frans Floris) og Joos de Beer. Ifølge Karel van Mander lærte han ikke noe særlig av dem. 

I årene 1581–1583 oppholdt han seg tre år i Paris hvor han studerte under en *Jehan Bassot*, muligens er dette Jean Cousin den yngre og senere under en *Maistre Herry*. Mens han oppholdt seg i Fontainebleau mottok han ytterligere opplæring fra landsmannen Hieronymus Francken. 

Han vendte tilbake til Utrecht i 1583 umiddelbart før den franske hugenottkrigen hvor store deler av Fontainebleau slott ble ødelagt. Da faren ble utnevnt til statsbyggmester i 1591 fulgte Abraham ham og etter farens død i 1593 vendte han igjen tilbake til Utrecht, hvor han grunnla et verksted og ble medlem av det lokale Utrecht Sint-Lucasgildet i 1594. 

Mange av Bloemaerts malerier ble bestilt av Utrechts katolske schuilkerk

Bloemaert drev tydeligvis med suksess, for i 1671 hadde han midler til å kjøpe et stort hus i Mariakerkhof, sentrum for det katolske samfunnet i Utrecht. Men i motsetning til den protestantiske Paulus Moreelse og på tross av sin velstand, involverte Bloemaert seg aldri i politikk. Han involverte seg derimot i det intellektuelle livet i Utrecht og hadde flere venner herfra, deriblant antikvaren Aernout van Buchel. I 1626 fikk verkstedet hans besøk av Elisabeth av Bøhmen, tidligere dronning av Bøhmen og året etter av Peter Paul Rubens.

Han var en begavet lærer. Blant hans mange elever var hans fire sønner Hendrick, Frederik, Cornelis og Adriaan som alle oppnådde et betydelig renommé som kunstnere i tillegg til Jan van Bijlert, Andries Both, Gerard van Honthorst, Leonaert Bramer, Bartholomeus Breenbergh, Hendrick ter Brugghen, Jacob Gerritsz. Cuyp, Willem van Drielenburg, Wybrand de Geest, Nikolaus Knüpfer, Cornelius van Poelenburgh, Henrik Schook, Matthias Stom, Herman van Swanevelt, Dirck Voorst og Jan Weenix.

Bloemaert var gift to ganger, første gang i 1592 med Judith van Schonenburch fra Utrecht; hun døde barnløs i 1599. I 1600 giftet han seg igjen, denne gang med Gerarda de Roij, som fødte ham minst åtte barn, hvorav minst fire sønner ble kunstnere. Abraham Bloemaert døde i Utrecht og ligger begravet i St.-Katharinen-Kathedralen i byen.

Kopier utført i Bloemaerts levetid etter stikk av hans bilde «Lasarus oppvekkelse» finnes i Norge i Mariakirken i Bergen.

## Referanser


## Eksterne lenker
*
Rødfrynset båtspinner

**Rødfrynset båspinner** (*Pseudoips prasinanus*) er en sommerfugl som tilhører familien båtspinnere (Nolidae). Denne vakkert grønne arten finnes i Norge langs kysten til Sogn og Fjordane, men er ikke vanlig.

## Utseende
En middelsstor (vingsepenn 31 – 40 mm), grønn spinner. Den ligner på eikebåtfly (*Bena bicolorana*), men kan skilles fra denne på at grønnfargen er noe blekere, at den har tre, ikke to, lyse skråstriper i forvingene, og at hårfrynsene langs vingekanten er rødlige i alle fall hos hannen. Hodet, brystet, forvingene og bakkroppen hos hannen er grønne. Hunnens bakkropp og bakvinger er hvitaktige, hannens bakvinger blekt grønngule. Antennene og de små labialpalpene er brunrøde, antennene trådformede og vel halvparten så lange som forvingene. Larven er gulgrønn med to mørkere ryggstriper, gul sidestripe og gule prikker ellers på kroppen. Den er kort og kraftig, tykkest nær hodet, avsmalnende bakover. Hodet er stort og glinsende grønt.

## Levevis
Rødfrynset båtspinner finnes i løv- og blandingsskog, skogkanter og parker. Den er mer hardfør enn slektningen eikebåtfly. De voksne spinnerne flyr fra solnedgang og et par timer framover, fra slutten av mai til begynnelsen av juli. De kommer gjerne til lys. Disse spinnerne kan lage klikkende lyder, både noen som er hørbare for mennesker og ultralyd. Trolig hjelper disse lydene kjønnene til å finne hverandre. Larven utvikler seg på ulike løvtrær, bøk synes å være særlig foretrukket.

## Utbredelse
Rødfrynset båtspinner finnes over det meste av Europa unntatt den nordligste delen, vidare østover til Japan, Korea og øst-Sibir. I Norge er den forholdsvis vanlig på Øst- og Sørlandet, mer spredt nordover til Sogn og Fjordane.

## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pseudoips_prasinana.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/prasinana.html
## Eksterne lenker
*
Eikebåtfly

**Eikebåtfly** (*Bena bicolorana*) er en sommerfugl som tilhører familien båtspinnere (Nolidae). Denne vakkert grønne arten finnes i Norge langs kysten til Vest-Agder, men er ikke vanlig.

## Utseende

File: Bena bicolorana MHNT dos.jpg|Museumseksemplar ♂ 
File: Bena bicolorana MHNT ventre.jpg|Museumseksemplar ♂ △

En middelsstor (vingespenn 39 – 47 mm), grønn spinner, ligner på en stor vikler. Hodet, brystet og forvingene er klart grønne, bakkroppen og bakvingene silkeaktig hvite. Antennene er trådformede, rødlige ved roten og omtrent halvparten så lange som forvingene. Labialpalpene er røde og litt fremstrakte. Forvingene er trekantede med to parallelle, skrå, lyse tverrstriper. Begge vingepar har ganske korte, tette, hvite hårfrynser langs ytterkanten. Larven er gulgrønn med mørkere ryggstripe og gul sidestripe, mellom disse lyse skråstriper på hvert ledd. Den er tykkest på det andre kroppsleddet, som har en vorteaktig, gulkantet knøl, tilsmalnende bakover. Den har sparsomme, korte hår, hodet er grønt.

## Levevis
Eikebåtfly finnes i varme edelløvskoger, hager og parker. Det bør helst være grove eiketrær, og denne arten holder seg mest i kronene av disse. Bestanden svinger kraftig fra år til år. De voksne spinnerne flyr om natten, mest frem til midnatt, fra slutten av juni til august. De kommer gjerne til lys. Larven lever bare på eik (*Quercus* spp.).

## Utbredelse
Eikebåtfly finnes i Europa unntatt de nordligste delene, videre østover til Uralfjellene og Iran. I Norge finnes den langs Østlands- og Sørklandskysten vestover til Vest-Agder.

## Referanser




## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/b/bena_bicolorana.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/nolidae/bicolorana.html

## Eksterne lenker
*
Max Steiner

**Maximilian Raoul «Max» Steiner** (født 10. mai 1888 i Wien i Østerrike-Ungarn, død 28. desember 1971 i Hollywood i Los Angeles i USA) var en Oscar-belønnet østerriksk-amerikansk komponist av musikk for teateroppsetninger og filmer. Han er kanskje mest kjent for filmmusikken til klassikeren *[[Tatt av vinden (film)|Tatt av vinden]]*.

Steiner mottok 26 Oscar-nominasjoner for sitt bidrag til filmmusikken gjennom karrieren og vant tre av disse, for *[[The Informer]]* (1935), *[[Under nye stjerner]]* (1942) og *[[Since You Went Away]]* (1944). Han har en stjerne på Hollywood Walk of Fame, på 1551 Vine Street.

Steiners filmmusikk i *Tatt av vinden* ble kåret til tidenes nest beste filmlydspor fra USA av det amerikanske filminstituttet. Lydsporet i *King Kong* ligger på 13.-plass.

## Filmer han ble nominert til Oscar for
* *[[The Gay Divorcee]]* (1934)
* *[[The Lost Patrol]]* (1934)
* *[[The Garden of Allah]]* (1936)
* *[[Jezebel]]* (1938)
* *[[Tatt av vinden (film)|Tatt av vinden]]* (1939)
* *[[Seier i mørket]]* (1939)
* *[[The Letter]]* (1940)
* *[[Sersjant York]]* (1941)
* *[[Casablanca (film)|Casablanca]]* (1942)
* *[[Under nye stjerner]]* (1942, vant)
* *[[The Adventures of Mark Twain]]* (1944)
* *[[Rhapsody in Blue (film)|Rhapsody in Blue]]* (delt med Ray Heindorf, 1945)
* *[[Night and Day]]* (delt med Ray Heindorf, 1946)
* *[[Life with Father]]* (1947)
* *[[My Wild Irish Rose]]* (delt med Ray Heindorf, 1947)
* *[[Johnny Belinda]]* (1948)
* *[[Beyond the Forest]]* (1949)
* *[[The Flame and the Arrow]]* (1950)
* *[[The Miracle of Our Lady of Fatima]]* (1952)
* *[[The Jazz Singer]]* (delt med Ray Heindorf, 1953)
* *[[The Caine Mutiny]]* (1954)
* *[[Battle Cry]]* (1955)

## Andre filmer (utvalg)
* 1916 – *[[The Bondman]]*
* 1933 – *[[King Kong (1933)|King Kong]]*
* 1946 – *[[Den store søvnen (film)|Den store søvnen]]*
* 1949 – *[[White Heat]]*

## Sanger i kulturkanon
Låter som av Alec Wilder regnes for å høre med i kulturkanonen den store amerikanske sangboka er blant annet «All This, and Heaven Too» (tittelsporet fra filmen *[[Alt dette og himmelen også]]*).

## Referanser


## Eksterne lenker
* 
* 
* 
* Max Steiner hos AmericanComposers.com
Emmanuel David

**Emmanuel David** (født 3. februar 1984) er en liberisk fotballspiller som spiller for Alta IF, der han var i to sesonger. I sesongen 2007 scoret han ni mål og spilte 13 kamper. Han var noe skadet gjennom sesongen.

## Referanser


## Eksterne lenker
*
Tippekommisjonærenes Landsforening

**Tippekommisjonærenes Landsforening** (stiftet i 1948, samtidig som Norsk Tipping) er en norsk interesseorganisasjon. Foreningen ivaretar interessene til de næringsdrivende som er kommisjonærer for de to norske spilleselskapene, Norsk Tipping og Norsk Rikstoto. Foreningen er helt frittstående og er ikke forbundet med Handels- og Servicenæringens Hovedorganisasjon eller Næringslivets Hovedorganisasjon, og er upolitisk.

## Arbeidsområder
Kommisjonærenes betingelser reguleres av en kommisjonæravtale mellom forretningsdrivende parter, men forholdet ligner veldig et ansettelsesforhold der kommisjonæren er den ansatte. Foreningen fungerer som kommisjonærenes «fagforening» og fremforhandler betingelsene i kommisjonæravtalen.

Foreningen intervenerer i enkeltsaker der det blir uoverensstemmelser mellom et spilleselskap og en kommisjonær.

## Kontroverser
Da det i 2007 ble kjent at Norsk Tippings direktør var innblandet i økonomiske uregelmessigheter, krevet foreningen direktørens avgang. 
Ved samme anledning krevet foreningen at styret i Norsk Tipping måtte gå fordi styret hadde akseptert direktørenes økonomiske uregelmessigheter.
Foreningen anla i januar 2008 historiens antatt første norske gruppesøksmål (class action), mot Norsk Tipping.

## Eksterne lenker
*
Erica Carlson

**Erica Carlson** (født 4. august 1981 i Trollhättan) er en svensk skuespiller. Carlson studerte ved Magnus Åbergsgymnasiets teaterlinje i Trollhättan og på Kulturamas teaterlinje.

## Filmografi
* 2006 – *[[Humorlabbet]]* (TV-serie)
* 2005 – *[[Tjenare kungen]]*    
* 2004 – *[[6 Points]]*
* 2004 – *[[Camp Slaughter]]*
* 1998 – *[[Fucking Åmål]]*

## Referanser


## Eksterne lenker
*
Uxbridge undergrunnsstasjon

**Uxbridge undergrunnsstasjon** er en stasjon i Londons undergrunnsbane. Den er vestre endestasjon for *Uxbridge-grenen* av Metropolitan- og Piccadilly-linjene.

|}
## Eksterne lenker
* Uxbridge Underground Station Transport for London (Engelsk)
Boonesborough

**Boonesborough** er et kommunefritt samfunn i Madison County, Kentucky, USA. Det ligger sentralt i delstaten, langs Kentucky River.

Det ble grunnlagt av den legendariske nybyggeren Daniel Boone mens han jobbet for Richard Henderson i Transylvania Company. Boone ledet en gruppe med nybyggere gjennom fjellene fra Fort Watauga (nåtidens Elizabethton), skar ut veien Wilderness Road via Cumberland Gap og skapte Fort Boonesborough. Boone levde der fra 1775 til 1779. Boonesborough var den første chartrede byen i Kentucky, og en av de første engelskspråklige samfunnene som ble etablert vest for Appalachene. Boone ledet sine nybyggere til suksess under beleiringen av Boonesborough i 1778. Derimot ble angrepene fra indianerne for mye for dem, og nybyggerne forlot omsider fortet.

I Boonesborough finner man blant annet Fort Boonesborough State Park, som inkluderer Kentucky River Museum. Det har blitt renovert til å se ut som et fungerende fort fra Boones dager. Det tilbys idag muligheter for helgeopphold med historieinnslag, som sponses hele året gjennom.

Fil:Boonesborough, Kentucky 134.jpg|Det gamle sycamore-treet var det eneste sikre spor etter det opprinnelige fortet
Fil:Fort Boonesborough.2001a.JPG|…som er gjenoppbygget etter det som fantes av tegninger og overleveringer
Fil:Fort Boonesborough.2001b.JPG|…og som pr idag er en turistattraksjon.


## Litteratur
* Ranck, George W. *Boonesborough: Its Founding, Pioneer Struggles, Indian Experiences, Transylvania Days, and Revolutionary Annals*. Louisville, 1901. Nytrykk av Arno Press, 1971.

## Eksterne lenker
* 
* Fort Boonesborough Foundation
* Fort Boonesborough Living History
* Kart over Boonesborough 
* Boonesborough Historical Society
* Liste over Boonesboroughs pionerer
Rolls-Royce Camargue

**Rolls-Royce Camargue** er en bilmodell fra den britiske bilprodusenten Rolls-Royce. Camargue var et todørs karosseri tegnet av Sergio Pininfarina og bygget på samme base som Rolls-Royce Silver Shadow. Camargue ble produsert i 526 eksemplarer mellom 1975 og 1986, hvorav ett eksemplar var utført som søstermerket Bentley. Ved introduksjonen var den verdens dyreste bil med pris GBP 29.250,-. Selv om mekanikken var identisk med søstermodellen Silver Shadow II, var motoren i Camargue trimmet og hadde en noe høyere ytelse enn standardmotoren.

Navnet har bilen fra landområdet Camargue sør i Frankrike. (Bilen er ikke oppkalt etter hesterasen Camargue, som selv er oppkalt etter landområdet.)
Solstorm (film)

***Solstorm*** er en svensk kriminal-thriller fra 2007 regissert av Leif Lindblom. Filmen er basert på Åsa Larssons debutroman *[[Solstorm (roman)|Solstorm]]*. Hovedrollen spilles av Izabella Scorupco.

Den spiltes inn i Kiruna. 

## Handling
I Kiruna blir frikirke-presten Viktor Strandgård myrdet. Han ligger på ryggen i Kraftkälla kirke, og ser på nordlyset gjennom vinduene i kirke-taket samtidig som livet ebber ut av ham. Rebecka Martinsson jobber som advokat i Stockholm, når hun mottar en telefon fra barndomsvennen Sanna.

Sanna har nettopp funnet broren sin, Viktor, brutalt rituelt myrdet i kirken, og Sanna ber om Rebeccas hjelp. Motvillig vender Rebecka tilbake til området hvor hun vokste opp, og møter sine traumatiske minner fra barndommen. Rebecca møter igjen de karismatiske lederne i Frikirken, som hun lenge har slitt med å frigjøre seg fra.

## Rolleliste (utvalg)
* Izabella Scorupco – Rebecka Martinsson
* Maria Sundbom – Sanna Strandgård
* Saga Larsson – Lova Strandgård
* Sandra Engström – Sara Strandgård
* Mikael Persbrandt – Thomas Söderberg
* Suzanne Reuter – Kristina Strandgård
* Krister Henriksson – Olof Strandgård
* Jakob Eklund – Måns Wenngren
* André Sjöberg – Viktor Strandgård
* Lena B. Eriksson – Anna-Maria Mella
* Göran Forsmark – Sven-Erik Stålnacke
* Antti Reini – Vesa Larsson

## Referanser


## Eksterne lenker
*
Lovforarbeider

**Lovforarbeider** eller **lovmotiver** er arbeider som er gjort i forkant av Stortingets vedtak av en endelige lovtekst som et ledd i forberedelsene av lovvedtaket. Lovforarbeider omfatter blant annet materiale som NOU-er, høringsuttalelser, stortingsproposisjonen fra departementet, innstillingen fra fagkomiteen, samt forhandlingene på Stortinget.

Forarbeidene er en rettskildefaktor, og kan normalt bli tillagt vekt ved lovtolkningen. Hovedårsaken til dette er at forarbeidene kan kaste lys over hva som var lovgivers hensikt med lovteksten, i de tilfeller der lovteksten krever tolkning. Lojalitet til lovgiver kan da bety at en bestemmelse tolkes av domstolen i samsvar med forarbeidene. På strafferettens område krever hensynet til legalitetsprinsippet, jf. Grunnloven § 96, at lovens ordlyd tillegges mer vekt enn i andre saker. Dette er fordi det skal være forutberegnelig for landets innbyggere hva som er straffbart, og det må komme klart frem av lovteksten hva man kan straffes for. Forarbeidene vil derfor ha mindre betydning som tolkningsfaktor på strafferettens område. Norsk rett er her i samsvar med EMK artikkel 7, som inkorporerer legalitetsprinsippet (*[[Legalitetsprinsippet|nullum crimen, nulla poena sine lege]]*) i konvensjonen.

Av lovgivertekniske grunner er lovtekster som oftest kortfattet, og da kan det finnes presiseringer i forarbeidene. Betydningen av lovforarbeidene kan avhenge av rettsområde og av lovens alder. Noen lover kan ha grundigere forarbeider, og etter hvert som en lov blir eldre vil man få rettspraksis som over tid normalt vil overta mye for lovforarbeidene som tolkningsfaktor.

## Referanser
Norgesmesterskapet på ski 2007

**NM på ski 2007** ble arrangert på  Meråker fra 18. til 21. januar og i Nybygda fra 30. mars til 1. april. Hoppøvelsene ble arrangert den 30. mars i Skarbakken og 14. oktober i Lysgårdsbakken. Rennet i Lysgårdsbakken erstattet det avlyste rennet i Holmenkollen.

## Skihopping
### Kvinner

#### Normalbakke
31. mars 2007 – Skarbakken
 

### Menn

#### Normalbakke
31. mars 2007 – Skarbakken
 

#### Storbakke
14. oktober 2007 – Lysgårdsbakken
 

## Langrenn
### Kvinner

#### 10 km fristil
18. januar 2007 - Meråker
 

#### Sprint klassisk
19. januar 2007 –  Meråker
 

#### 15 km skiathlon

20. januar 2007 - Meråker
 

#### 3 x 5 km stafett

22. januar 2007 - Meråker




#### Lagsprint fristil

30. mars  2007 –  Nybygda




#### 30 km klassisk
31. mars 2007
 

### Menn

#### 15 km fristil

18. januar 2007 - Meråker
 

#### Sprint klassisk
19. januar 2007 –  Meråker
 

#### 30 km skiathlon

20. januar 2007 - Meråker
 

#### 3 x 10 km stafett

22. januar 2007 - Meråker




#### Lagsprint fristil

30. mars  2007 –  Nybygda




#### 50 km klassisk
31. mars 2007 - Nybygda
 

## Kombinert

## Kilder
* www.fis-ski.com
* www.skiforbundet.no
Muhammad Ali (andre betydninger)

**Muhammad Ali** er navnet til flere personer:

* Muhammad Ali av Egypt, egyptisk konge 1805–1849
* Muhammad Ali Jinnah, indisk/pakistansk politiker, 1876–1948
* Muhammad Ali, amerikansk bokser, f. **Cassius Clay** 1942
Hsieh Tung-min

**Hsieh Tung-min** 謝東閔 (pinyin: *Xiè Dōngmǐn*; født 25. januar 1908 på Taiwan i daværende Japan, død  8. april 2001 i Taiwan) var den niende guvernør av provinsen Taiwan (1972–1978), og den sjette – og første lokale – taiwanske visepresident for Republikken Kina (1978–1984), under president Chiang Ching-kuo.

Hsieh kom fra en bondefamilie. Han fikk sin grunnutdannelse i Taichung, og gikk senere på Sun Yat-sen-universitetet der han ble uteksaminert i 1928. Etterpå arbeidet han i pressen i  Hongkong og Guangzhou.

I 1942 ble Hsieh engasjert for å bygge opp Kuomintang (KMT) på Taiwan. Fra 1943 til 1945 var han med i den antijapanske motstandbevegelsen i Guangdong.

I 1945, etter over 20 år på det kinesiske fastland, dro han hjem til Taiwan som KMT-politiker. Han ble førstemagistrat i Kaohsiung i 1948, senere visedirektør for utdannelse i provinsen  Taiwan, kansellist for National Taiwan Normal University og fikk også en rekke andre embeder. 
I 1958 etablerte Hsieh det første private universitet, Shih Chien University i Kaohsiung. 

Hsieh ble guvernør for Taiwan i 1972. I 1966 hadde han fått ødelagt begge hender av en brevbombe fra en pro-selvstendsighetsterrorist ved navn Wang Sing-nan. Det endte med at venstre hånd måtte amputeres, og han fikk en protese. Wang Sing-nan ble senere senator for Det demokratiske parti. 
Hsieh ble visepresident 20. mai 1978. Etterpå ble han seniorsekretær ved presidentens kontor inntil sin død i 2001.

## Referanser
Robert O. Wilson

**Robert O. Wilson**  (født 5. oktober 1906 i Nanjing i Kina, død 16. november 1967) var en amerikansk lege født av de amerikanske kinamisjonærene William F. Wilson og Mary Wilson. 

Wilson studerte ved Princeton University og tok senere legeutdannelse ved Harvard Medical School med slutteksamen i in 1929. Han vendte tilbake til  i 1936, der han begynte ved legestaben i Nanjings hospital. 

Under kaoset og blodsutgydelsene forut for japanernes okkupasjon av Nanjing ble Wilson en av de få utenlandske leger som ikke reiste eller lot seg evakuere høsten 1937. Under Nanjingmassakren var han den eneste kirurgen for de ofre som ble bragt til behandling. Sammen med John Rabe,  Minnie Vautrin og andre bar han med på å organisere Sikkerhetssonen i Nanjing, som ga vern til mellom 200&nbsp;000 og 250&nbsp;000 kinesere innenfor et område på 2 x2 kvadratkilometer. I disse ukene reddet dr. Wilson og hans medarbeidere mange liv som ellers ville ha blitt drept av japanske soldater som var ute på ville voldtekts- og drapstokter. 

Etter at Japan overgav seg og annen verdenskrig var over, var Wilson et av vitnene for The International Military Tribunal for the Far East om de overgrepene han var vitne til under massakren. En samling av hans dagbok og brev fra hans dager ved sykehuset ble senere gjort kjent for almenheten. Eksempler: 

*The slaughter of civilians is appalling. I could go on for pages telling of cases of rape and brutality almost beyond belief. Two bayoneted corpses are the only survivors of seven street cleaners who were sitting in their headquarters when Japanese soldiers came in without warning or reason and killed five of their number and wounded the two that found their way to the hospital.*

*Let me recount some instances occuring in the last two days. Last night the house of one of the Chinese staff members of the university was broken into and two of the women, his relatives, were raped. Two girls, about 16, were raped to death in one of the refugee camps. In the University Middle School where there are 8,000 people the Japs came in ten times last night, over the wall, stole food, clothing, and raped until they were satisfied. They bayoneted one little boy of eight who have [sic] five bayonet wounds including one that penetrated his stomach, a portion of omentum was outside the abdomen. I think he will live.*

## Referanser


## Litteratur
* Zhang Kaiyuan: *Eyewitness to Massacre: American Missionaries Bear Witness to Japanese Atrocities in Nanjing*. M.E. Sharpe, 2001. ISBN 0-765-60685-2
Dromedartannspinner

**Dromedartannspinner** (*Notodonta dromedarius*) er en sommerfugl som tilhører familien tannspinnere (Notodontidae). Denne mørke arten forekommer over det meste av Norge.

## Utseende
En middelsstor (vingespenn 35 – 48 mm), mørk spinner med avlange vinger. Kroppen er tykk og mer eller mindre sylindrisk. Antennene er fjærformede hos hannen, nesten trådformede hos hunnen. Kroppen er grå, med en klokkeformet, mørk tegning på brystet. Forvingen er nærmest oval, uten klart avsatte hjørner. Den er mørkt brungrå, med en lys flekk ved roten og to smale, bølgete, lyse tverstriper, mellom disse en lys flekk med en rødlig strek i midten. Vingene har også en del rustrøde skjell spredt utover. Ved forvingens bakkant litt innenfor midten er det en «tann» av avlange skjell som stikker opp på ryggsiden når spinneren sitter i hvilestilling. Bakvingen er grå, gjerne litt mørkere ved bakkanten. Larven er naken, gulgrønn til rødbrun med en brun ryggstripe og brun buk. Den har markerte pukler på ryggen av fjerde, femte, sjette, sjuende og nestsiste kroppsledd. Den sitter gjerne i en S-formet stilling med fram- og bakenden og de midterste leddene løftet fra underlaget – dette er typisk for slekten *[[Notodonta]].*

## Levevis
Dromedartannspinneren finnes i mange forskjellige habitater, både i skog og mer åpne områder. Larvene lever på busker og trær i pilefamilien (Salicaceae) og bjørkefamilien (Betulaceae), i Norge sørlig på bjørk (*Betula* spp.), or (*Alnus* spp.), vier (*Salix* spp.) og osp (*Populus tremula*). De voksne spinnerne flyr om natten og kan gjerne finnes gjennom det meste av sommeren. Lengst i sør i Skandinavia kan denne arten trolig ha tre generasjoner per år, mer vanlig to, lengst i nord bare én generasjon per år som flyr i juni – juli. Hunnen legger 150 – 250 egg enkeltvis på undersiden av bladene til vertsplantene. Larvene spiser bladene fra roten utover og etterlater seg bare midtnerven.

## Utbredelse
Arten forekommer i Europa og videre østover til området rundt Bajkalsjøen. I Norge forekommer den over praktisk talt hele landet, unntatt i høyfjellet, men forkomsten i Nord-Norge synes å være spredt og lokal.
## Kilder
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norvegiae.* Norsk entomologisk forening. 192 sider.
* Hydén, N., Jilg, K. & Östman, T. 2006. Nationalnyckeln till Sveriges flora och fauna. *Fjärilar: Ädelspinnare-tofsspinnare. Lepidoptera: Lasiocampidae-Lymantriidae.* ArtDatabanken, SLU, Uppsala. ISBN 91-88506-59-2
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/notodonta_dromedarius.html
* Nettsiden *Norges sommerfugler*: http://www.nhm.uio.no/fagene/zoologi/insekter/norlep/notodontidae/dromedarius.html
## Eksterne lenker
*
Wang Li

**Wang Li** (王力) er navnet til flere personer:

*Wang Li (lingvist) (1900–1986) - kinesisk lingvist
*Wang Li (politiker) (1922–1996) - kinesisk politiker
Rama IV

Kong **Mongkut**, best kjent som **Rama IV** (født 18. oktober 1804 i Bangkok i  Siam, død 1. oktober 1868 samme sted) var konge av Siam fra 1851 til 1868. Han gav seg selv navnet **Phra Chomklao Chaoyuhua** (**พระบาทสมเด็จ พระจอมเกล้าเจ้าอยู่หัว**).

Rama IV innførte et moderne undervisningsvesen, og elevene skulle lære engelsk. Hans egne barn ble undervist av den engelske guvenanten Anna Leonowens.  I 1855 grunnla han landets første trykkeri i Dusit-palasset. Han fikk inngått en rekke handelsavtaler (med Storbritannia, USA, Danmark og Frankrike), og hans diplomati klarte å sikre landets uavhengighet på en tid da kolonimaktene hadde få hemninger hva gjaldt å ta seg til rette. Kongen skrev selv bøker, særlig om landets historie og skikker. Han var også en dyktig astronom. Hans død i relativt ung alder kom av at han ble bitt av malariamygg under en observasjon av en solformørkelse.  

## Referanser
Lotusbroen

**Lotusbroen** er en bro som knytter Cotai i Macao til Zhuhai i Fastlands-Kina. Den ligger drøyt ett minutt med bil fra Macao internasjonale lufthavn. Broen har tre kjørefelter i hver retning, og på fastlandssiden er det et uvanlig filsystem som skal tilrettelegge for overgangen av kjøremønster. I Macao er det venstrekjøring, men ikke i Fastlands-Kina.
Nazarovo

**Nasarovo** (russisk: Назарово) er en by i Krasnojarsk kraj i Russland. Den ligger 
på venstre bredd av elva Tsjulym (en sideelv til Ob), rundt 240&nbsp;km vest for Krasnojarsk. Innbyggertall: 54&nbsp;393 (2007 est.), 56&nbsp;539 (folketelling 2002), 64&nbsp;400 (folketelling 1989).

## Historie
Byen ble grunnlagt i 1700 av Nasari Patjukov, nær stedet hvor elva Adadymka munner ut i Tsjulym.

I 1786 ble landsbyen nevnt som *Nasarovskij*, oppkalt etter grunnleggeren, og bosatt av 15 familier. Byen tjente også som eksilby, som for eksempel for dekabristen Anton Arbusov, som døde her.

I 1888 ble det oppdaget forekomster av brunkull i området. Etter andre verdenskrig begynte brunkullutvinningen i stor stil, med utbyggingen av det første dagbruddet mellom 1947-1953.
Deretter fulgte bygging av et varmekraftverk. I 1946 fikk landsbyen status som bymessig bosetning, og i 1961 fikk Nasarovo innvilget bystatus.

## Næringsliv
Foruten kullutvinning og energiforsyning (varmekraftverket Nasarovskaja GRES) finnes det i byen virksomheter innen maskinbygging, bygningsindustri (stål- og betongkonstruksjoner, isolasjonsmaterialer) og møbelindustri.

Nasarovo ligger ved en jernbane som forbinder Atsjinsk ved den transsibirske jernbanen med Abakan ved den sørsibirske jernbanen. Byggingen av denne jernbanestrekningen begynte i årene før første verdenskrig, men ble ikke fullført før i 1925.

## Eksterne lenker
*
Otto Austad

**Otto Austad** (født 6. februar 1926) er en norsk skihopper fra Siljan i Telemark som vant spesialhopprennet i Holmenkollen i 1953. 

Han er æresmedlem av Siljan Idrettslag.

## Referanser


## Se også
* Spesialhopprenn i Holmenkollbakken - Otto Austad 1953

## Eksterne lenker
*
Arven (film fra 2003)

***Arven*** er en dansk dramafilm fra 2003 regissert av Per Fly. *Arven* er andre del i en trilogi, hvor *[[Benken (film)|Benken]]* var første del og *[[Drapet (film)|Drapet]]* siste del.

## Handlingen

Christoffer sin familie har drevet et stålverk i fire generasjoner. Han bryter tradisjonen og driver i stedet en kro. Faren begår selvmord og Christoffer som tar over firmaet innser snart at det er på konkursen rand, det tvinger ham å ta beslutninger som gjør ham til uvenn med familien. Hans kone Maria, som er skuespillerinne ved Dramaten i Stockholm, pendler mellom Danmark og Sverige. Men hun finner snart ut at hennes mann er veldig forandret.

## Om filmen

Filmen mottok to Bodil-statuetter: beste mannlige hovedrolle (Ulrich Thomsen) og beste mannlige birolle (Peter Steen) og seks Robertstatuetter: beste regissør (Per Fly), beste film (Ib Tardini), beste mannlige hovedrolle (Ulrich Thomsen), beste mannlige birolle (Peter Steen), beste kvinnelige birolle (Ghita Nørby) og beste musikk (Halfdan E).

Filmen ble sett av 373.823 på kino i Danmark.

## Rolleliste

## Referanser


## Eksterne lenker
*
Frederick Townsend Ward

**Frederick Townsend Ward** (født 29. november 1831 i Salem i Massachusetts i USA, død  1862) var en amerikansk eventyrer og offiser i handelsflåten som kjempet som leiesoldat i flere deler av verden. Han kjempet både i Mexico og på Krimhalvøya. Han er særlig kjent for sin viktige rolle som ledende offiser i den kinesiske hærs kamp mot  taipingopprørerne i Kina (1851 – 1864). Han fikk høye posisjoner innen den kinesiske hær, der han organiserte en elitestyrke kalt Den alltid seierrike hær. 

Han døde av krigsskader.

## Referanser


## Litteratur
* Caleb Carr: *Der vergessene Held.* ISBN 3453150252 (biografisk-historisk roman)
Familierett

**Familieretten** omhandler reglene om inngåelse (ektevigsel) og oppløsning (separasjon og skilsmisse) av ekteskap. Den omhandler videre reglene om ektefellenes formuesforhold i ekteskapet herunder ektefellenes gjensidige underholdsplikt, inngåelse av ektepakter, og hvordan formuen skal deles ved ekteskapets oppløsning.

Tradisjonelt regnes også barneretten som en del av familieretten. Barneretten har regler om forholdet mellom foreldre og barn, bl.a. om farskapet, foreldreansvaret, vergemål m.m.

## Se også
* Samliv
* Ekteskapsloven

## Eksterne lenker

* Ekteskapsloven
* Endringer i ekteskapsloven som trådte i kraft 1. jan 2009.
* Barnelova
* Vergemålsloven
* Skifteloven
Dragedans

**Dragedans** (kinesisk: 舞龙, pinyin: *Wǔ Lóng*) er en kinesisk tradisjonell fremvisningsdans. Likesom løvedansen ser man den fortrinnsvis under festiviteter. Han-kinesere kaller seg gjerne *Dragens etterkommere* (龍的傳人 eller 龙的传人, *Lóng De Chuán Rén*) for å identifisere seg som folk.

Under dansen bærer folk dragen — som skal forestille den kinesiske drage &mdash; på pæler. De fremre danserne løfter, senker, støter og svinger på hodet, som kan ha bevegelige deler som kontrolleres av danserne. Den kan ha montert mekanismer som gjør at den spyr ut røyk eller gnister. Danserne får dragekroppen til å bølge og svinge. 

Dragedansen er særlig vanlig til kinesisk nyttår, og kan også sees i de fleste Chinatowns verden rundt. 

Drager går i kinesisk kultur for å innvarsle hell og lykke, og det kan være slikt som makt, verdighet, fruktbarhet og visdom. Selv om dragen kan virke skremmende, er den velvillig innstilt, og dette var grunnen til at den kom til å symbolisere keisermakten.  

## Eksterne lenker
* 
* Lion Directory  Worldwide Directory for Lion & Dragon Dancing
*  Dragon Dance Info and Media Hjemmesiden til Chinese Youth Society of Melbourne (www.cysm.org)
*  Loong Sing Dragon and Lion Dance Kuala Lumpur 
* New York United Lion & Dragon Dance Troupe
* Western Australia Chin Woo Dragon and Lion Dance Troupe — Perth, Western Australia
* Emplion World Lion Craft Trading — US 
* Chinese Cultural Association of the Kai Leung Institute, Montreal (Canada)
* Nam Yang Pugilistic association UK branch, Dragon and Lion dance information (UK)
* Nanyang Wushu Federation of Sarawak
* Australian Yau Kung Mun Dragon and Lion Dance Team
* Danse du Lion – French Information about Dragon Dance
Universitetet i Jinan

:*Må ikke forveksles med [[Jinanuniversitetet]].*
**Universitetet i Jinan** 济南大学   pinyin: **Jǐnán Dàxué** (*University of Jinan*) er et universitet i  Jinan i provinsen Shandong i Folkerepublikken Kina. 

## Eksterne lenker
* Offisiell hjemmeside på engelsk
Ikon (data)

Et **ikon** er et lite symbol som representerer en handling, et program eller en fil i en datamaskin. Ved å klikke på ikonet kan brukeren utføre forskjellige operasjoner, som å åpne, flytte eller slette programmet eller filen som ikonet representerer.

Dataikoner kan også være plassert i en verktøylinje der brukeren kan aktivere en funksjon i programmet ved å klikke på ikonet.

På samme måte som tekst kan representere informasjon, kan ikoner gjøre samme nytten. Spesielt i applikasjoner der det er lite plass tilgjengelig er ikoner mye brukt for å hjelpe brukeren navigere på siden .

Ikoner har fordelen at de kan oppleves som mer estetiske enn tekst. For å navigere på en nettside kan ikoner brukes for å erstatte tekst. Ikoner bør brukes i grensesnitt der brukeren har begrensede valgmuligheter .

Ikoner kan ligne fysisk på det det skal representere som for eksempel en av/på knapp. Det kan også representere noe som ikke fysisk ligner som den mye brukte hamburgermenyen.

Et problem med ikoner er derimot at betydningen ikonet representerer ikke kommer like klart frem som ved tekst. Ikoner åpner i større grad opp for tolkninger, noe som kan føre til misforståelser eller forvirring.

#### Universielle ikoner
Det finnes noen få ikoner som oftest ikke skaper misforståelser eller forvirring. Disse blir gjerne kalt universielle ikoner, eller standard ikoner. Eksempel på slike ikoner kan være ikonet for "Søk"(forstørrelsesglass), "Hjem"/"Hovedsiden" (et hus), "Skriv ut" (en printer). Selv om disse ikonene i stor grad er lett å forstå for de fleste, kan det i noen tilfelle være nødvendig å legg til tekst i tillegg til ikonet, for å unngå misforståelser.

## Eksempler på ikoner

## Se også
*Piktogram

## Referanser
Hydroformylering

**Hydroformylering**, **oksosyntese**, er en viktig kjemisk prosessindustri for produksjon av aldehyder fra alkener.  Denne kjemisk reaksjon innebærer addisjon av en formylgruppe (CHO) og et hydrogen atom til en karbon-karbon dobbelbinding.

Denne prosessen har hatt kontinuerlig vekst siden oppdagelse i 1930-årene: Produksjonskapasiteten nådde 6.6×106 tonn i 1995. Prosessen er viktig fordi de produserte aldehyder konverteres lett til mange sekundærprodukter. For eksempel, i Shell higher olefin process (SHOP) hydrogeneres produsert aldehyd til alkoholer, som konverteres til vaskemiddel.  Hydroformylering brukes også i spesialkjemikalier, relevant for organisk syntese av parfyme og naturprodukter. Utviklingen av hydroformylering, som har sin opprinnelse innen den tyske kullindustrien, er regnet for ett av de fremste  fremskritt i det 20. århundre innen industriell kjemi.

Prosessen foregår ved behandling av alken under høyt trykk (10 til 100 atmosfærer) av karbonmonoksid og hydrogen ved temperaturer mellom 40 og 300 °C.  Overgangsmetall katalysatorer er nødvendig. Kombinert med hydrolyse dannes  karboksylsyre i Koch-reaksjonen.
Sjarypovo

**Sjarypovo** (russisk: Шарыпово) er en by i Krasnojarsk kraj i Russland. Den ligger rundt 250&nbsp;km vest-sørvest for Krasnojarsk. Innbyggertall: 39&nbsp;400 (2005 est.), 41&nbsp;500 (folketelling 2002).

Bosetningen Sjarypovo ble grunnlagt i 1760. Bystatus ble innvilget i 1981. Ved byen ligger det store Berjosov kullkraftverk.

## Eksterne lenker
* 
* Sjarypovo på Moj Krasnojarsk (russisk)
* Sjarypovo på Moj Gorod (russisk)
Arnfinn Strømmevold

**Arnfinn Strømmevold** (født 1955) er en musiker og kulturarbeider fra Røros.

Han er låtskriver, vokalist og gitarist i  bandet Bergstaden Old Stars. Han er en av to manusforfattere og komponister av musikkspillet Elden, og har spilt rollen som «Per Åke Lind» der.

I 2015 ble han tildelt Sør-Trøndelag fylkes kulturpris.

Strømmevold fikk Kongens fortjenstmedalje i 2024.
## Referanser
Nerskogen Idrettslag

**Nerskogen IL** (stiftet 15. oktober 1992) er et idrettslag fra Alta i Finnmark. Laget spiller på RYT-banen.

## Tabell

## Eksterne lenker
* Norges Fotballforbund: Nerskogen IL
Lufeng (Shanwei)

**Lufeng** (kinesisk:  陸豐; pinyin: *Lùfēng*) er en by på fylkesnivå i Shanwei i provinsen Guangdong i Folkerepublikken Kina. De språkene som benyttes er teochew (en dialekt av minnan) og hakka.

## Wukan-protestene
I landsbyen Wukan i subdistriktet Donghai pågikk det politiske protester fra september til desember 2011. I september dreide det seg om at medlemmer av kommunistpartiets lokale lederskap angivelig hadde tatt seg seg til rette og solgt jordbruksland til eiendomsutviklere.  I desember døde Xue Jinbo, en av lederne for protestene mens han var i politiets varetekt, og det utløste nye protester. Landsbyen ble da isolert og beleiret av opprørspoliti. Opptøyene vakte internasjonal oppsikt, og ble bilagt ved at hele den politiske ledelsen for landsbykomitéområdet (på 12.000 innbyggere) og det ble utskrevet demokratiske lokalvalg, som ble avholdt i februar 2012.

## Kulturminner
Yuanshantempelet (*Yuanshan si*, 元山寺) fra Songdynastiets tid ble i 2001 tilføyd på Folkerepublikken Kinas liste over kulturminner.

## Administrative enheter
Lufeng består av tre subdistrikter (街道, *jiedao*) og 17 storkommuner (镇, *zhen*):

### Subdistrikter (gateområder)
* Donghai (东海), Chengdong (城东), Hexi (河西)

### Storkommuner
*Jieshi (碣石), Qiaochong (桥冲), Bomei (博美), Jiazi (甲子), Jiadong (甲东), Jiaxi (甲西), Hudong (湖东), Beiyang (陂洋), Nantang (南塘), Bawan (八万), Tanxi (潭西), Da An (大安), Jinxiang (金厢), Neihu (内湖), Xinan (西南), Shangying (上英), Hedong (河东)

## Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.

## Referanser


## Eksterne lenker
* Xuanwu Mountain in Jieshi County
Markus Simonsen

**Markus Simonsen** er tittel- og hovedpersonen i en serie barnebøker skrevet av Klaus Hagerup. 

Den 13–14 år gamle gutten Markus Simonsen er liten for alderen, og er redd for det aller meste. Hans bestevenn Sigmund Bastiansen Vik er den totale motsetningen til Markus. Han er høy, pen og redd for nesten ingenting. Markus bor sammen med faren sin, Mons Simonsen, som bor alene sammen med Markus. Det er fordi Markus' mor døde da Markus var liten. Markus blir mobbet på skolen, og der blir han kalt «Marken». På jobben blir Mons kalt «Muldvarpen». Markus og Mons har mye til felles; De har lik hårfarge, like briller og lik holdning. Den eneste forskjellen er at Markus er tynn, og Mons er tykk.

## Mons Simonsen
Mons Simonsen er faren til Markus Simonsen i Markus-serien. Mons og Markus er svært like. De har likt hår, like briller, lik gange, like dystre holdning. Den eneste merkbare forskjellen er at Mons er tykk, mens Markus er tynn. Det eneste vi får vite om alderen til Mons er at han blir 50 år i den siste hittil utkomne Markus-boka, Markus og Karaokekongen. Mons' kone (og for øvrig Markus' mor) døde da Markus var liten. Hennes navn var Siren Simonsen.

## Sigmund Bastiansen Vik
Sigmund Bastiansen Vik er Markus Simonsens beste venn. Sigmund er den totale motsetnigen av Markus; høy, pen, smart og populær. Sigmund kommer ofte med vanvittige ideer for å hjelpe Markus når han blir forelsket. Sammen med Markus, Ellen Christine og Mona skaper han klubben Firkløveret. Alle medlemmene sverger å hjelpe hverandre i nød. I løpet av bokserien har Sigmund hatt to kjærester: Ellen Christine og Mona. Han har også vært ordentlig forelsket tre ganger, i Mona, i rapperen Bente Iversen og i Wenche Broch-johannessen.Sigmund er basert på den norske skuespilleren Sigmund Sæverud, en nær venn av Hagerup.

## Bøker
De bøkene som hittil har utkommet i serien er:

*Markus og Diana (1994)
*Markus og jentene (1997)
*Markus og den store fotballkjærligheten (1999)
*Markus og Sigmund (2003)
*Markus og Karaokekongen (2004)
* *Markus er konge* (2010)
Sze Yup

**Sze Yup**, **Sze Yap**, **Seiyap** eller **Siyi** (kinesisk: 四邑; pinyin: *Sì Yì*; kantonesisk: *Sei3 yap1*) er et områdenavn som dekker de fire fylkene   Xinhui, Taishan, Kaiping og Enping ved Perleflodens utløp. Disse fylkene er fire av de fem fylker i byprefekturet Jiangmen.

Området har sine egne kantonesiske dialekter, Sze Yup-dialektene (四邑話). Selv om Sze Yup og standard kantonesisk begge er dialekter av kantonesisk, er de gjensidig uforståelige. Dermed har emigranter fra området klart å holde på sin identitet utenlands, også blant andre kantonesiske utenlandskinesere. 

På 1800-tallet dro mange folk fra Sze Yup til Hongkong, Sørøst-Asia, Australasia, Nord-Amerika og Sør-Amerika.  Punti-Hakka-klankrigene raste i opprinnelsesområdet på samme tid. 

Området er kjent for sine særegne tårn, kalt diaolou. De er oppført på UNESCOs liste over verdensarven. De fleste ligger i fylket Kaiping.

## Eksterne lenker
* See Yup Society temple i South Melbourne, Victoria
*  Sze Yup Society temple i Glebe, Sydney
George Chinnery

**George Chinnery** (kinesisk: 錢納利, født 5. januar 1774 i London i England, død 30. mai 1852 i Macao i Kina) var en engelsk maler som tilbragte det meste av sitt liv i Asia, særlig i India og Kina. 

Etter opplæring i England ble Chinnery en populær portrettmaler i Irland. Han giftet seg med sin kone Marianne den 19. april 1799 i Dublin. Hans far eide flere handelsskip og hans eldre bror, William Chinnery, eide det som nå er Gilwell Park.

Chinnery forgjeldet seg og reiste til India i 1802 på skuta *Gilwell*. Der bygde han seg opp igjen som maler, men gjeld tvang ham til å flytte nok en gang i 1825, da til det sørlige Kina. Der var han mentor for Lam Qua, som senere skulle bli en ledende portrettmaler. Han reiste omkring rundt Perleflodens munning, mellom Macao og Kanton. 

Han var i Hongkong etter at britene hadde sikret seg byen, og ble snart etterpå syk. Han døde i Macao og er begravet på den protestantiske kirkegården der.

## Verker
Hans malerier har foruten den rent kunstneriske verdi også en betydelig historisk interesse. Han var den eneste vestlige maler i Sør-Kina på sin tid. Bildene hans viste dagligliv og landskapene rundt Perlefloden, og han etterlot seg også skisser av det som han hadde tenkt å utvikle til malerier senere. 

## Referanser


## Litteratur
* *Impressions of the East - The Art of George Chinnery*, Hong Kong Museum of History, 2005
* Robin Hutcheon: "Chinnery, the man and the legend," South China Morning Post Ltd, Hong Kong, 1975, with a chapter on Chinnery's shorthand by Geoffrey W. Bonsall.
* Robin Hutcheon: "Chinnery", Formasia Ltd, Hong Kong, 1989.

## Eksterne lenker
*
Hauke-patruljen

**Haukepatruljen** var navnet på en tidligere norsk tegneserie. Den er en av de lengstlevende norske tegneseriene. *Haukepatruljen* begynte i *[[Ukemagasinet]]* i 1930, og fortalte om en flokk speidergutter og deres mange opplevelser innen- og utenlands. Det var Alf Fossums forslag å lage denne serien, og den ble meget populær blant gutter. Fossum fortsatte med å skrive i alle de årene serien ble laget.

Jens R. Nilssen var tegner til ca 1955, og siden overtok Jan Lunde tegnearbeidet, og serien gikk i bortimot tredve år.

Hver jul i mange år ble årets serier samlet i ett julehefte, og det første av dem kom allerede i 1930. Det ble en stor suksess, og det ble trykket i to opplag, hvert på 10 000 eksemplarer.

## Referanser
Susan King

**Susan King** er navnet til flere personer:

*Susan King (misjonær), en av de første kvinnelige protestantiske kinamisjonærer omkring 1840. 
*Susan King (1956), engelsk fjernsynspersonlighet.
Susan King (1956)

**Susan King** (født 25. desember 1956 i Guildford i Surrey i England) er en britisk fjernsynspersonlighet. Hun var vertinne for undervisningsserien *Horses Galore* som ble vist fra 1977 til 1980. Før det hadde hun presentert serien *Country Search*. Hun arbeider nå (2007) for HTV.
Rosa nel Pugno

**Rosa nel Pugno** («Rosen i knyttneven», RnP) var en føderasjon av italienske politiske partier grunnlagt i 2005. Bevegelsen baserte sin ideologi på en blanding av liberalisme, sosialdemokrati, sekularisme og sentrumsradikalisme og var blant de viktigste forkjemperne homofiles rettigheter, abort og aktiv dødshjelp i Italia. RnP stilte som de av sentrum-venstre-koalisjonen l'Unione ved parlamentsvalget i 2006. Føderasjonen ble oppløst etter at deler av den bestemte seg for å slutte seg til Partito Socialista. 

Føderasjonens medlemmer var Socialisti Democratici Italiani (ledet av Enrico Boselli og Roberto Villetti), Radicali Italiani (ledet av Marco Pannella og Emma Bonino), samt enkelte uavhengige medlemmer, som samlet seg i Associazione per la Rosa nel Pugno.
Prosessindustri

**Prosessindustri** er en av de største og mest globale industrigrener, med produksjon og konkurranseflate over hele verden. Etter den andre verdenskrig har spesielt petrokjemisk industri hatt en sterk vekst.

## Typer av prosessindustri
Prosessindustrien omfatter blant annet bedrifter innen metall-, miljøteknologi-, papir- og farmasøytisk industri. Prosessindustrien foredler vann, skog, mineraler, olje og gass.

En kjemisk prosess er en kjemisk reaksjon i industriell skala.

## Prosessindustri i Norge
Prosessindustrien står for halvparten av eksporten fra Fastlands-Norge. Etter funn av olje og gass i Nordsjøen har petrokjemisk industri fått en kraftig vekst.
Fylkesvei 5625

**Fylkesvei 5625** går mellom Skjerdal og Aurlandsvangen i Aurland kommune.

Frem til 2019 hadde veien betegnelsen fylkesvei 242 (Sogn og Fjordane).

## Kommuner og knutepunkter

*Endepunkt Skjerdal

## Referanser




## Eksterne lenker
* Vegvesenets vegkart 
*